تبریزلی خاننده ابولحسن خان موسی خان اوغلو ۱۸۷۰-جی ایلده قزوین ویلایتینین الوند کندینده آنادان اولوب.
کولت. آذ خبر وئریر کی، مکممل مدرسه تحصیلی آلان ابولحسن خان تبریزده یاشاییب، گنج یاشلاریندان ایستعدادلی و موغامی دریندن بیلن صنتکار کیمی تانینیب. او، ۱۹۰۵-۱۹۱۱ ایللرده ایران اینقیلابینا قوشولوب. ستار خان ایستعدادلی موغننییه «اقبالی آذر» آدینی وئریب.
ابولحسن خان گؤزل تمبرلی، ملاحتلی، گوجلو سسه مالیک خاننده ایدی. اونون ایفاسیندا «شور»، «چهارگاه»، «ماهور»، «ابو-اتا»، خصوصیله، «سگاه» یوکسک اموسیونال طرزده سسلنیب. اؤزونه مخصوص اوسلویدا ایفا ائتدیی «سه گاه» ایراندا «ابولحسن خان سگاهی» آدی ایله مشهورلاشیب.
آذربایجانین بؤیوک صنتکاری خان شوشینسکی (ایسفندیار آصلان اوغلو جاوانشیر) محض ابولحسن خانا گؤره «شوشالی خان» تخلصونو آلیب. بئله کی، ایسفندیار جاوانشیر ۱۶ یاشیندا اولارکن اوستادی اسلام عبدوللایئوله بیرگه ایشتیراک ائتدیی مجلیسده «تبریزلی خانین» (ابولحسن خانین) یولو ایله «کورد-شاهناز» موغامینی حیرت آمیز بیر طرزده ایفا ائتدیینه گؤره معلمی اونا «شوشالی خان» («خان شوشینسکی») آدینی وئریب.
ابولحسن خان سید شوشینسکی ایله ده یاخین دوست اولوب. حتی پلاستینکالارینین بیرینده «همایون» موغامینی اوخویاراق، اوزرینده اونو سید شوشینسکییه حصر ائتدیینی یازدیریب.
قید ائدک کی، ابولحسن خان تبریز شهرینین مری (شهرداری) اولوب.
azb_Arab azb_Arab azb_Arab azb_Arab azb_Arab azb_Arab